Emmanuel Karooro

Pulofeesa Emmanuel Karooro (yazaalibwa mu 1945) munnayuganda  munnabyanjigiriza  mu Uganda, omuddukanya eby’ensoma n’ebyenjigiriza, aweereza ng’omumyuka wa ccansala wa yunivasite y'e Ibanda , ettendekero ery'obwannannyini erisomeseza awamu n'amatendekero amalala aga waggulu mu ttundutundu ly'obugwanjuba bwa Uganda. 

 Obuvo bwe  n’okusoma kwe 
Yazaalibwa mu kyalo Katungu, ggombolola y'e Bumbaire, mu disitulikiti y'e Bushenyi, awo nga mu mwaka gwa 1945. 

Karooro yasooka kusomera ku ssomero lya pulayimale erya Kashenyi Primary School, n’akyusa n’agenda mu Kyamuhunga Primary School ku misomo gye egy'omutendera gwa wansi , n’amaliriza pulayimale ey'omukaaga mu 1957. Ku misomo gye egy'omutendera ogwa wakati, yasomera mu somereo lya siniya erya Mbarara Junior Secondary School (leero eriyitibwa  Mbarara High School ). E Mbarara, yali mu kibiina kyekimu ne  Yoweri Museveni, pulezidenti wa Uganda okuva mu 1986, era n’omugenzi Eriya Kategaya (4 Omwezi ogwomusanvu 1945 – 2 Omwezi ogwokusatu 2013) eyali omumyuka wa Ssaabaminisita asooka era Minisita w’ensonga z’omukago gwa East Africa mu Uganda.   Yakyuka n'agenda mu ssomero lya siniya erya Fardez Secondary School, essomero ery’obwannannyini mu Mbarara, naye n'avaayo oluvannyuma lw'okumaliriza siniya eyokusatu (S.3.) 

Kyambogo National Teachers’ CollegeYafuuka omusomesa aweereddwa olukusa ku ssomero lya St. John Fisher School, mu Ibanda. Olwo yava ku by'okusomesa naakola nga kkalaani wa kkooti ku Courthouse mu Munisipaali  y'e Bushenyi, okumala emyaka emitono. Oluvannyumma ,mu 1969, yeegatta ku ku ssomero lya sinioya erya  Ntare School, okumaliriza siniya eyokuna (S.4), ng'omuyizi eyeewerera. Ng'amaliriza siniya eyokuna (S4) , yeegatta ku ttendekero ly'e Kyambaogo ery'eggwanga ery'abasomesa li Kyambogo National Teachers’ College  (nga leero  Kyambogo University), gye yatikkirwa ne dipulooma mu busomesa bwa siniya , in 1972.

Mu 1977, yaddayo e Ntare neyeewandiia okusoma omutendera gwa siniya eyokutaano n'eyomukaaga (A-Level)  .Oluvannyuma lw’ekyo, yaweebwa ekifo ku yunivasite y’e Makerere, gye yasomera obusomesa, n’atikkirwa ne ddiguli esooka mu busomesa  mu 1981. Oluvannyuma, mu 1986, yaweebwa ddiguli eyokubiri ey'obusomesa okuva mu yunivasite yemu. Era  oluvannyuma, mu 2004, Yunivasite y’e Makerere yamuwa ddiguli eyokusatu mu nzirukanya y'ebyenjigiriza  (PhD-Doctor of Philosophy in Education) . 

 Emirimu gye 
Ebbanga lye eggwanvu ly’amaze mu kisaawe kya Uganda eky’ebyenjigiriza mulimu obuweereza ng’omumyuka w'akulira ettendekero ly’eggwanga ery'abasomesa erya Kabale National Teachers’ College, era ng'omukulu w’ettendekero ly’eggwanga ery'abasomesa erya Kakoba National Teachers’ College (nga leero ye Bishop Stuart University). N'era yaweerezaako  ng'omumyuka wa ccansala wa yunivasite ya,Kampala International Universityettabi ery'ebugwanjuba .  Mu 2013, yeeyali omukulu ku ttendekero lya Ankole Western Institute of Science and Technology, (AWIST), bweryali terinafuulibwa yunivasite ya  Ankole Western University (AWU).  Emabegako, mu 2004, Karooro yaweerezaako ng'omubeezi  w'omumyuka wa ccansala wa yunivasite ya  Bishop Stuart University . 

Mu mboozi ey’akafubo n’olupapula lw’amawulire olwa Uganda, The Observer ( Uganda ) Dr. Karooro yasinga kwenyumiriza mu bituukiddwaako bisatu, Omwezi ogusooka  2011  wegwatuukira: (a) okutondawo ennaambika bisomwa (Syllabus )ya dipulooma mu by'enjigiriza oba mu busomesa bwa pulayimale , (b) okukyusa ettendekero ly'abasomesa erya Kakoba okufuuka yunivasite ya Bishop Stuart University, olugendo lweyeyigiramu ennyo (c) n'okutondawo ennaambika bisomwa (syllabus) ya dipulooma mu luswayiri . 

Mu Mwezi ogwomunaana 2017, Pulofeesa Emmanuel Karooro yalondebwa okuba omumyuka wa ccansala wa yunivasite y’e Ibanda. 

 Laba ne 

 Olukalala lwa yunivasite mu Uganda
 Olukalala lw'abakulembeze ba yunivasite mu Uganda
 Ebyenjigiriza mu Uganda

 Ebijuliziddwa 








 Ebijuliziddwa wabweru wa Wikipedia 

 KIU don ayise ebigezo bya Senior One nga tebannayingira Archived